OTT पर बढ़ते अश्लील कंटेट को लेकर सरकार गंभीर है
Freedom For Creativity, Not Obscenity, Minister Anurag Thakur To Streaming Platforms, अनुराग ठाकुर बोले- क्रिएटिविटी के नाम पर गाली-गलौज बर्दाश्त नहीं
केंद्रीय सूचना प्रसारण मंत्री अनुराग सिंह ठाकुर ने कहा कि क्रिएटिविटी के नाम पर गाली-गलौज, असभ्यता बर्दाश्त नहीं की जा सकती। ओटीटी पर बढ़ते अश्लील कंटेंट की शिकायत पर सरकार गंभीर है। अगर इसको लेकर नियमों में कोई बदलाव करने की ज़रूरत पड़ी तो मंत्रालय पीछे नहीं हटेगा। अश्लीलता, गाली-गलौज रोकने के लिए हम सख्त कार्रवाई करेंगे।
अनुराग ने नागपुर में रविवार को एक प्रेस कॉन्फ्रेंस में यह बातें कहीं। केंद्रीय मंत्री ने कहा कि इन प्लेटफॉर्म को क्रिएटिविटी के लिए आजादी मिली थी, गाली-गलौज के लिए अश्लीलता के लिए नहीं। अगर कोई इसकी सीमा को पार करेगा तो यह कतई स्वीकार नहीं किया जा सकता। ऐसे मामलों पर कार्रवाई करने से सरकार पीछे नहीं हटेगी।
OTT को लेकर शिकायतें बढ़ी हैं
अगुराग ठाकुर ने कहा कि इसके लिए अभी तक एक प्रोसेस है। पहले लेवल पर प्रोड्यूसर को शिकायतों का संज्ञान लेकर उन्हें दूर करना होता है। 90-92% शिकायतें प्रोड्यूसर ही दूर करते हैं। इसके बाद एसोसिएशन के लेवल पर शिकायतों का हल किया जाता है। फिर सरकार के लेवल पर बात आती है तो डिपार्टमेंटल कमेटी भी कार्रवाई करती है। हम नियमों के हिसाब से काम करते हैं।
अभी की स्थिति की बात करें तो पिछले कुछ समय से शिकायतें बढ़ना शुरू हुई हैं, जिसको लेकर मंत्रालय गंभीर है। अगर इसमें कोई बदलाव की जरूरत होगी तो इस पर गंभीरता से विचार करने के बाद फैसला लेंगे।
राहुल गांधी खबरों में रहने के लिए कुछ भी बोलते हैं
इस दौरान अनुराग ठाकुर ने राहुल गांधी के कश्मीर में रेप पीड़ितों पर दिए बयान को लेकर उन पर निशाना साधा। केंद्रीय मंत्री ने कहा कि कुछ लोग हैं जो कुछ भी बोलकर बस खबरों में बने रहना चाहते हैं। अगर वो गंभीर होते तो महिलाओं के मुद्दे पर भी गंभीरता से बात करते।
अब OTT प्लेटफॉर्म्स के बारे में भी जान लीजिए
OTT यानी ओवर द टॉप एक स्ट्रीमिंग मीडिया सर्वर है। यह इंटरनेट के जरिए यूजर्स तक पहुंचता है। OTT पर तीन सर्विसेज ट्रांजेक्शन वीडियो ऑन डिमांड, सब्सक्रिप्शन और एडवरटाइजिंग वीडियो ऑन डिमांड होती है।
इसमें यूजर्स को केबल या DTH कनेक्शन की जरूरत नहीं होती है। वह इंटरनेट कनेक्टिविटी के साथ अपना पसंदीदा शो देख सकता है। OTT का चलन सबसे पहले अमेरिका में शुरू हुआ था। फिर धीरे-धीरे ये अन्य देशों में फैल गया। साल 2008 में रिलाइंस इंटरटेनमेंट ने बिग फ्लिक्स नाम से सर्विस शुरू की थी। यह भारत का पहला OTT प्लेटफॉर्म माना जाता है।
OTT से जुड़ी अन्य खबरें भी पढ़ें...
OTT का पोर्न से अनकहा रिश्ता, जिन 5 सालों में OTT का कारोबार 30% बढ़ा...1200% बढ़े पोर्न फैलाने के केस
KPMG की रिपोर्ट कहती है कि भारत में OTT प्लेटफॉर्म्स का कारोबार 2016 से 2021 के बीच 30% के कंपाउंड रेट से बढ़ा। 2016 में भारत में OTT का बाजार करीब 7600 करोड़ रु. का था जो 2021 में 29 हजार करोड़ रु. के पार पहुंच गया। 2016 में जियो की इंटरनेट क्रांति ने हर हाथ में मोबाइल दिया तो 2020 के लॉकडाउन ने सबको खाली समय दे दिया। पढ़ें पूरी खबर...